User:Laurent Mkonongo

HISTORIA YA MAISHA YAKE.

Laulent Mkonongo ambaye majina yake yote ni Laulent Juma Jimson Kaindwana Mkonongo alizaliwa tarehe 20 ya mwezi wa kwanza mwaka 1993 katika kitongoji cha Isinizya, kijiji cha Hampangala kata ya Halungu iliyopo wilayani Mbozi mkoa wa Mbeya kwa sasa mkoa wa Songwe, nyanda za juu kusini mwa Tanzania. Baba yake ni Juma Jimson Mkonongo ambaye ni Mkulima na mfanyabiashara wa bidhaa za kilimo na mifugo na mama yake ni Grace Rodiack Mwasenga mjasiriamali mdogo na mkulima pia. Ni mtoto wa pili wa mzee Juma katika familia ya watoto tisa (9) ambapo mzee Juma ana wake wawili na kwa mama yake Laulent wako watano, yeye ni mtoto wa kiume pekee kwa mama yake. Laulent ni mkristo wa dhehebu la kanisa la Uinjilisti Tanzania ambapo familia yake yote ni waumini wa dhehebu hilo pia. Alipokuwa mdogo Laulent alikuwa akichunga mifugo ya baba yake mpaka alipofikisha umri wa kwenda shule.

ELIMU.

Laulent alianza elimu ya msingi mwa 2001 katika shule ya msingi Hampangala iliyopo Halungu Mbozi Songwe na kuhitimu elimu ya msingi mwa 2007. Akiwa shule alikuwa ni mwenye kuonyesha bidii na ufaulu mzuri. Hatimaye alichaguliwa kujiunga na masomo ya shule ya upili(sekondari) katika shule ya kutwa ya kata ya Halungu(Halungu day Secondary School) ambayo ni shule ya serikali kuanzia mwaka 2008 hadi mwaka 2011 alipohitimu na kufaulu vzur. Mwaka uliofuata (2012) alichaguliwa kuendelea na masomo ya kidato cha tano na sita katika shule ya serikali ya wavulana ya MINAKI( Minaki high school) iliyopo Kisarawe mkoa wa Pwani kwa mchepuo wa EGM (economics, geography and mathematics) lakini kutokana na vipaumbele vyake alibadili na kuamua kusoma mchepuo wa PCB ( physics chemistry and biology) na alihitimu mwaka 2014. Kutokana na uhaba wa nafasi kwa kozi aliyokuwa anaitaka ya daktari mtaalamu wa meno na kinywa (Doctor of dental surgery) ambayo iko Muhas pekee kwa vyuo vya Tanzania hivyo aliamua mwaka huo huo (2014) kujiunga na chuo kikuu cha elimu MKWAWA (MUCE) kilichopo Nyanda za juu kusini mwa Tanzania mkoa wa Iringa ambacho ni tawi/kishiriki cha chuo kikuu cha Dar es salaam (UDSM) kusoma shahada ya sayansi katika elimu (bachelor of science in education) akichukua masomo ya fizikia na kemia na kuhitimu mwaka 2017.

MAISHA BAADA YA KUHITIMU.

Mwaka uliofuata (2018) aliomba kazi ya kufundisha na akapata katika shule ya sekondari ya Songwe Sun rise inayomilikiwa na kanisa la Uinjilisti Tanzania alifanya kazi hapo mpaka mwaka 2019 serikali ya Jamhuri ya muungano wa Tanzania ilipotangaza nafasi za ajira za ualimu na akaamua kuomba akafanikiwa kupangiwa shule ya sekondari Bujinga iliyopo Tukuyu mjini wilaya ya Rungwe mkoani Mbeya ambapo ndipo anapofanya kazi ya ualimu.

￼￼